Source: http://docplayer.hu/606717-A-felelos-csaladi-vallalatokert-magyarorszagon-kozhasznu-egyesulet-alapszabalya.html
Timestamp: 2018-02-21 15:46:21+00:00

Document:
A Felelős Családi Vállalatokért Magyarországon Közhasznú Egyesület ALAPSZABÁLYA - PDF
A Felelős Családi Vállalatokért Magyarországon Közhasznú Egyesület ALAPSZABÁLYA
Download "A Felelős Családi Vállalatokért Magyarországon Közhasznú Egyesület ALAPSZABÁLYA"
1 A Felelős Családi Vállalatokért Magyarországon Közhasznú Egyesület I. ÁLTALÁNOS RENDELKEZÉSEK A Felelős Családi Vállalatokért Magyarországon Közhasznú Egyesület Közgyűlése a 2012.október 9. napján hozott határozataival az egyesülési jogról, a közhasznú jogállásról, valamint a civil szervezetek működéséről és támogatásáról szóló évi CLXXV. törvény (a továbbiakban: Ectv.) rendelkezéseinek és a Polgári Törvénykönyvről szóló évi IV. törvény (a továbbiakban: Ptk.) rendelkezéseinek megfelelő Alapszabályt alkotja meg: 1) Az Egyesület adatai: Neve: A Felelős Családi Vállalatokért Magyarországon Közhasznú Egyesület Rövidített neve: FBN-H Angol nyelvű elnevezése: Family Business Network-Hungary Székhelye: Bp., 1023 Bólyai u. 13. Levelezési címe: Bp., 1023 Bólyai u. 13. Működési területe: Magyarország Nyilvántartó bíróság: Fővárosi Törvényszék Nyilvántartásba vételt elrendelő végzés száma: 61134/2009/7. Jogerőre emelkedésének napja:.. Nyilvántartási száma: Jogállása: közhasznú jogi személy Honlap cím: és Az Egyesület Magyarországon az egyesülési jog alapján a jelen Alapszabályában meghatározott célra önkéntesen létrehozott, önkormányzattal és nyilvántartott tagsággal rendelkező, nyilvánosan működő közhasznú civil szervezet. Céljai elérésére szervezi tagjai tevékenységét. Feladatait választott szervei, tisztségviselői útján gyakorolja. 2) Értelmező rendelkezések Jelen Alapszabály és az Egyesület egyéb belső szabályzatai tekintetében az alábbi fogalmak a következőket jelentik. a.) Gazdasági társaság családi jellege - Egy családnak nyílt részvénytársaság esetén 25%-ot, más gazdasági társaságban 50%-ot meghaladó közvetlen vagy közvetett, nem off-shore tulajdoni részesedése van. - A tulajdonos család legalább két, büntetlen előéletű, aktív politikai tevékenységet nem végző tag közvetlenül részt vesz a gazdasági társaság irányításában. - A gazdasági társaság és a tulajdonos család elsősorban Magyarországon adózik és nincs adótartozása. - Társadalmi felelősség vállalás (CSR tevékenység). 1
2 b.) Családi Vállalat: Az alábbi feltételeknek megfelelő családi jellegű gazdasági társaság, vagy családtagok által tulajdonolt vállalatcsoport: - Minimum 1 milliárd forint éves árbevétel; - Éves statisztikai munkavállalói létszám minimum 50 fő; - Minimum 10 év folyamatos működés; - A gazdasági társaság szolgáltatásai, termékei jelentős saját hozzáadott értéket tartalmaznak c.) Családi Vállalkozás: Az alábbi feltételeknek megfelelő családi jellegű gazdasági társaság: - Minimum 300 millió forint éves árbevétel; - Éves statisztikai munkavállalói létszám minimum 10 fő; - Minimum 5 év folyamatos működés; d.) Családtag: A Ptk b) pont szerinti közeli hozzátartozók közül a házastárs, egyenes ágbeli rokon, testvér és ezek házastársa 1) Az Egyesület célja: II. AZ EGYESÜLET CÉLJA, FELADATA ÉS TEVÉKENYSÉGEI a.) A felelős családi vállalatok és vállalkozások létrehozásának, működtetésének elősegítése, annak érdekében, hogy a családi vállalkozások által felhalmozott materiális és immateriális értékek hosszú távon hozzájáruljanak a családok, a vállalkozások és a nemzeti kultúra fejlődéséhez, valamint a családi vállaltok és vállalkozások által megtermelt javak működő tőke formájában Magyarországon maradjanak. b.) A felelős családi vállalatok és vállalkozások létrehozásához és működtetéséhez az Egyesület szakmai, integrációs, képzési, és kutatási támogatást nyújt, továbbá elősegíti a felelős családi vállalatok, vállalkozások együttműködését, tapasztalatcseréjét és érdekérvényesítését. c.) Az Egyesület olyan felelős családi vállalatokat illetve vállalkozásokat támogat, segít és integrál, amelyek célja, a társadalmi szerepvállalás, a munkahelyek létesítése és megtartása, a szociális integráció elősegítése, a gazdasági társaságok családi jellegének megfelelő modell meghonosítása, fejlesztése a jövő nemzedékek számára. d.) Az Egyesület közvetíti a más országokban kialakult tapasztalatokat, ismereteket. e.) Az Egyesület feladatainak teljesítése során és érdekében aktív kapcsolatot tart és együttműködik a céljait érintő feladatokat ellátó állami és társadalmi szervekkel/szervezetekkel, valamint hasonló célú más szervezetekkel. 2) Az Egyesület céljai elérése érdekében végzett tevékenységei: a) Az Egyesület céljait érintő tárgykörökben végzett tudományos tevékenység, kutatás: - hazai és nemzetközi konferenciák, szimpóziumok szervezése; 2
3 - kutatások összehangolása; - a kutatás és fejlesztés magyarországi ösztönzése; - családi vállalatok és vállalkozások szerepének elemzése, erősítése a magyarországi és az euroatlanti gazdasági folyamatokban. b) Nevelés és oktatás, képességfejlesztés, ismeretterjesztés: - a családi jellegű vállalkozási modell, tulajdonlásának, jogi és hatékonysági strukturálásának szervezetfejlesztésének, finanszírozásának és irányításának oktatása; - tudástranszfer működtetése, ismeretterjesztő kiadványok és honlapok útján. c) Kulturális tevékenység: - a családi jellegű vállalkozási modell kultúrájának és értékeinek meghonosítása, megerősítése; - családi jellegű vállalkozási modell szerepének bemutatása a magyar társadalomban és gazdaságban. d) Érdekképviseleti tevékenység - együttműködés a mindenkori törvényhozással és kormányzattal a családi vállalatok és vállalkozások speciális igényeinek és érdekeinek megfelelő jogszabályi környezet megteremtésében; - a gazdaság nem családi jellegű más szereplőivel való egyenlő elbírálás érdekében történő érdekérvényesítés. 3) Az Egyesület közhasznú jellege Az Egyesület a) a társadalom és az egyén közös szükségleteinek kielégítéséhez az Ectv.-ben meghatározottaknak megfelelő erőforrásokkal rendelkezik, és megfelelő társadalmi támogatottsága kimutatható, továbbá hozzájárul a társadalom és az egyén közös szükségleteinek kielégítéséhez; b) elsődlegesen nem folytatat gazdasági-vállalkozási tevékenységet, ilyen tevékenységet csak a közhasznú vagy jelen Alapszabályban meghatározott céljai megvalósításának előmozdítása érdekében, azokat nem veszélyeztetve, kiegészítő jelleggel végezhet. Az Egyesület gazdálkodása során elért eredményét nem osztja fel, azt a jelen Alapszabályban meghatározott tevékenységeire fordítja; c) közvetlen pártpolitikai tevékenységet nem folytat, szervezete pártoktól független és azoknak anyagi támogatást nem nyújt, és tőlük támogatást nem fogad el, európai uniós, valamint országgyűlési képviselői, továbbá önkormányzati választáson jelöltet nem állít, nem támogat; d) a közfeladatok ellátásával kapcsolatos adatai közérdekűek, tevékenységének és gazdálkodásának legfontosabb adatait az Ectv. 30. (1) bekezdésében foglaltaknak megfelelően a jelen Alapszabályban rögzített honlapján nyilvánosságra hozza; e) a II. fejezet 2. pontjának a) c) pontjaiban meghatározott tevékenységeit a tagjain kívül mások részére is a nemzeti köznevelésről szóló évi CXC. törvényben meghatározott állami köznevelési közfeladat-ellátás keretében, továbbá a nemzeti felsőoktatásról szóló évi CCIV. törvényben meghatározott felsőoktatási, illetve ezen törvény 3. (4) bekezdésében hivatkozott a felnőttképzésről szóló évi CI. törvényben meghatározott felnőttképzési intézményekkel együttműködve oktatási, a 3
4 tudományos kutatási alaptevékenység elősegítését, tudományos támogatását közhasznú tevékenységéként végzi. III. AZ EGYESÜLET TAGSÁGA 1) Az Egyesületet az alábbi tagok alkotják (a továbbiakban együtt: tag): - rendes tag, - pártoló tag, - tiszteletbeli tag. 2) Az Egyesület rendes tagja: a) Az Egyesület rendes tagja az a családi vállalat vagy a családi vállalatot képviselő vagy családi vállalathoz kapcsolódó családtag lehet, amely illetve aki i. írásbeli felvételi kérelmében rendes taggá történő felvétele esetére - az Egyesület Alapszabályát, belső szabályzatait és közgyűlési illetve elnökségi határozatait magára nézve kötelezően kifejezetten elfogadja és - vállalja az Egyesület tagságával járó kötelezettségek teljesítését, elfogadja a rendes tagra vonatkozó jogokat, továbbá - egyetért az Egyesület céljaival; ii. iii. megfelel az Egyesület Tagfelvételi Szabályzatában előírt további feltételeknek és az Elnökség az Egyesület tagjainak előzetes véleményének kötelező figyelembe vétele mellett nyílt szavazásán egyszerű szótöbbséggel az Egyesület rendes tagjai közé felvesz. b) Az Egyesület rendes tagjának jogai: - a közgyűlési határozatok meghozatalakor egy szavazattal, javaslattételi, indítványozási és észrevételezési joggal rendelkezik, - az Egyesület szerveibe tagot és tisztségviselőt választhat és a természetes személy rendes tag, illetve ha a rendes tag gazdasági társaság, akkor annak tulajdonosa, vagy a tulajdonos családtagja a jogszabályi feltételek szerint ilyennek választható, - az Egyesület tevékenységével, működésével kapcsolatban javaslatot, észrevételt és indítványt tehet, - a vele szemben hozott döntés ellen jogorvoslattal élhet; - részt vehet az Egyesület rendezvényein, illetve az Egyesület részvételével tartott más eseményeken, - felvilágosítást kérhet az Egyesület tevékenységéről, működéséről, amelyre az Elnökség 30 napon belül köteles választ adni, - saját kommunikációjában feltüntetni, hogy az Egyesület rendes tagja, c) Az Egyesület rendes tagjának kötelezettségei: - köteles az Egyesület Alapszabályát, közgyűlési, elnökségi határozatait betartani, érvényre jutását elősegíteni, - köteles részt venni az Egyesület tevékenységében, - a jó erkölcs szerint, a társadalom által általában elvárható magatartást tanúsítani, 4
5 - köteles tartózkodni az Egyesületi célok megvalósításának akadályozásától, meghiúsításától, - a Közgyűlés által meghatározott éves tagdíjat megfizetni minden év március 31. napjáig, illetve a Közgyűlés által esetlegesen előírt egyéb hozzájárulást az Egyesület felé határidőben teljesíteni, 3) Az Egyesület tiszteletbeli tagja: A Közgyűlés az Elnökség javaslata alapján nyílt szavazással, egyszerű szótöbbséggel tiszteletbeli tagjává fogadhat bármely, arra érdemes természetes személyt, aki a jelen Alapszabályban vagy a Tagfelvételi Szabályzatban a rendes tag vonatkozásában meghatározott valamely feltételnek nem felel meg. A tiszteletbeli tag részt vehet a Közgyűlés ülésein, ahol tanácskozási és javaslattételi és felszólalási joga van. Véleményét az adott kérdésekkel összefüggésben jogosult kinyilvánítani. Nem szavazhat, de a jogszabályi feltételek esetén az Egyesület bármely szervének tagjává, illetve tisztségviselőnek választható. Saját kommunikációjában feltüntetni, hogy az Egyesület tiszteletbeli tagja. A Tiszteletbeli tag tagdíjfizetésre, illetve egyéb hozzájárulásra nem kötelezhető, de kötelessége az Alapszabály és az Egyesület közgyűlési, elnökségi határozatainak betartása, az Egyesület hírnevének öregbítése. 4) Az Egyesület pártoló tagja: Az Egyesület pártoló tagja lehet minden természetes és költségvetési szerv kivételével bármely egyéb, jogképes nem természetes személy, aki illetve amely Pártolói Nyilatkozatában magára nézve kötelezőnek elfogadja a jelen Alapszabályban foglaltakat, továbbá ezen nyilatkozatában vállalja a mindenkori éves tagdíj mértékét meghaladó vagyoni hozzájárulást teljesít az Egyesület felé, és az Egyesületnek szakmai, erkölcsi támogatás nyújt, az Egyesület hírnevét öregbíti. A pártoló tag felvételéről az Elnökség nyílt, egyszerű többséggel hozott határozatával dönt. A pártoló tag saját kommunikációjában feltüntetni, hogy az Egyesület pártoló tagja, továbbá részt vehet az Egyesület rendezvényein. Nem választhat és nem választható, szavazati joga nincs, az egyesületi szervek döntéshozatalában csak tanácskozási joggal rendelkezik. 5) A tagsági jogviszony megszűnése és megszüntetése: a) Az Egyesület tagjának tagsági jogviszonya megszűnik: - az Egyesület megszűnésével, - a természetes személy tag halálával, illetve nem természetes személy tag jogutód nélküli megszűnésével. b) Az Egyesület tagjának tagsági jogviszonya megszüntethető: 5
6 - a rendes tag kilépését, illetve a tiszteletbeli és pártoló tag lemondását, írásban bármikor bejelentheti az Elnökség felé, mely a tagsági jogviszonyt azonnali hatállyal megszünteti; - a rendes tag ellen Egyesület Fegyelmi Szabályzata szerint lefolytatott fegyelmi eljárásban hozott határozattal történő kizárásával, ha a tag tevékenysége, mulasztása vagy egyéb magatartása miatt nagymértékben veszélyeztetné az Egyesület céljának elérését, vagy súlyosan sérti az Alapszabály vagy jogszabály rendelkezéseit; - a tiszteletbeli tag közgyűlési, a pártoló tag elnökségi határozattal tagsági jogviszonya visszavonható, ha a tiszteletbeli illetve pártoló tag ezen tagságára méltatlanná válik, - a rendes és pártoló tag tagnyilvántartásból Elnökségi döntés alapján történő törlésével, ha a rendes illetve pártoló tag az előírt tagsági díj, egyéb kötelező vagyoni hozzájárulás teljesítésével fél évet meghaladóan késedelembe esik, és azt írásbeli felszólítás ellenére a felszólítás kézhezvételét követően 60 napon belül sem rendezi. c) Egyéb rendelkezések: - A tagsági viszony megszűnése nem mentesíti a tagot a tagsági idején keletkezett és tagsága időtartamára vonatkozó kötelezettségek teljesítése alól. - A tagsági viszony bármely okból történő megszűnése esetén a befizetett tagsági díj és egyéb hozzájárulás nem követelhető vissza. IV. AZ EGYESÜLET SZERVEI ÉS A TITKÁR (A) Az Egyesület szervei: - Közgyűlés, - Elnökség, - Ellenőrző Bizottság, - Felvételi és Etikai Bizottság, - Az Egyesület a Szervezeti és Működési Szabályzatában rögzítettek szerint bizottságokat, tematikus munkacsoportokat (Fórumok, Klub) hozhat létre. 1) A Közgyűlés a) A Közgyűlés összehívása Az Egyesület legfőbb szerve a tagokból álló és az Elnök, akadályoztatása esetén a Társelnök által vezetett Közgyűlés, mely évente legalább egy alkalommal ülésezik. A Közgyűlést össze kell hívni akkor is, ha azt a bíróság elrendeli, vagy a tagok egyharmada, vagy az Ellenőrző Bizottság kezdeményezi az ok és cél megjelölésével írásban kéri. A Közgyűlés ülései nyilvánosak és az Egyesület székhelyétől eltérő, arra alkalmas helyen is megtartható. A közgyűlés elnöke a közgyűlést zárttá nyilváníthatja, ha az a személyiségi jogok, kiskorú érintett érdekének megóvása vagy egyéb nyomos okból szükségesnek mutatkozik. A Közgyűlést és a rendkívüli Közgyűlést az Egyesület Elnöke írásban hívja össze. A meghívó kiküldhető postai úton, vagy a tag által megadott legutóbbi címre elektronikus úton. 6
7 A Közgyűlés időpontját, helyét és napirendjét, valamint a határozatképtelenség esetén azonos napirenddel későbbi időpontban megismétlésre kerülő közgyűlés időpontját és helyét tartalmazó meghívót a Közgyűlés napja előtt legalább három héttel kell kiküldeni. A napirendhez tartozó előkészítő anyagokat az ülés napja előtt legalább tíz nappal kell eljuttatni a meghívottakhoz. b) A Közgyűlés határozatképessége A közgyűlés akkor határozatképes, ha azon a rendes tagoknak több mint a fele személyesen, vezető tisztségviselője révén vagy a tulajdonos családtagjával képviselteti magát. Ha a közgyűlés nem határozatképes, akkor azt a meghívóban megjelölt későbbi időpontban meg kell ismételni. A megismételt közgyűlés a képviselettel rendelkező rendes tagok számára tekintet nélkül a határozatképes, melyről a közgyűlési meghívóban a tagokat tájékoztatni kell. A rendes tag Közgyűlésen történő képviseletére teljes bizonyító erejű okiratban bármely más tagot (nem természetes személy tag esetén annak képviselőjét) illetve nagykorú személyt meghatalmazhat. c) A Közgyűlés rögzítése A Közgyűlés üléseiről jegyzőkönyvet kell készíteni, melyet a levezető elnök mellett a Közgyűlés által választott jegyzőkönyv-vezető és egy jegyzőkönyv hitelesítő írnak alá. A közgyűlésen a résztvevő tag illetve képviselője nevét, a tag címét és aláírását tartalmazó jelenléti ív felvétele kötelező. A jegyzőkönyvben rögzíteni kell az elhangzott fontosabb érdemi hozzászólásokat, indítványokat, eseményeket, a meghozott határozatokat évenként újra induló sorszámozással és a határozathozatal napjával ellátva, továbbá a szavazatok megoszlását (igen/nem/tartozkodó). A jegyzőkönyvet a Közgyűlést követő 15 napon belül a közzététel napjának feltüntetésével közzé kell tenni az Egyesület jelen Alapszabályban rögzített honlapján, mellyel a közgyűlési határozatok a jogszabályban előírt bejelentési és nyilatkozattételi kötelezettség kivételével közzététel napján kézbesítettnek minősülnek. Az aláírt Közgyűlési jegyzőkönyvek egy eredeti példányát az Egyesület székhelyén kell tartani. d) A Közgyűlés határozathozatala Amennyiben jelen Alapszabály vagy jogszabály ettől eltérően nem rendelkezik, a Közgyűlés határozatait nyílt szavazással, egyszerű többséggel hozza meg. Szavazategyenlőség esetén a határozati javaslatot elvetettnek kell tekinteni. A Közgyűlés határozathozatalában nem vehet részt az a tag, akivel szemben a határozat kötelezettséget ír elő, kötelezettség alól menetesít, illetve elmarasztal, vagy egyéb hátrányt állapít meg, bármilyen más előnyben részesül, illetve a megkötendő jogügyletben egyébként érdekelt. 7
8 Nem minősül előnynek az Egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az Egyesület által tagjának, a tagsági jogviszony alapján nyújtott, jelen Alapszabálynak megfelelő cél szerinti juttatás. e) A Közgyűlés kizárólagos hatáskörébe tartozik: - az Alapszabály megállapítása, módosítása, - az Elnök, az Elnökség, az Ellenőrző Bizottság valamint a Tagfelvételi és Etikai Bizottság tagjainak megválasztása és visszahívása, - döntés az Egyesület szerveinek éves beszámolójáról, - a Ellenőrző Bizottság, Felvételi és Etikai Bizottság ügyrendjének elfogadása, - döntés az éves tagdíj, illetve esetlegesen a tagokat terhelő egyéb vagyoni hozzájárulás mértékéről, - döntés az Egyesületnek a számvitelről szóló évi C. tv. rendelkezései szerint készített éves pénzügyi beszámolóról és a következő és költségvetéséről, éves pénzügyi tervéről, - döntés a tiszteletbeli tag felvételéről, - a tag kizárását, a tag törlését, vagy pártoló tagság visszavonását kimondó elsőfokú Elnökségi határozat elleni fellebbezés elbírálása, - a Szervezeti és Működési Szabályzat megállapítása, módosítása, - döntés az Egyesület jogutód nélküli megszűnéséről, más Egyesülettel történő egyesüléséről, - közhasznúsági jelentés elfogadása - döntés minden olyan kérdésben, amelyet jogszabály vagy az Alapszabály a Közgyűlés kizárólagos hatáskörébe utal. 2) Az Elnökség Az Egyesület ügyintéző és képviseleti szerve a legalább öt és legfeljebb hét főből, páratlan számú tagokból álló az Elnökség, melynek alábbi tagjait a Közgyűlés egyszerű szótöbbséggel titkosan választja meg. Az Elnököt és a Társelnököt a Közgyűlés közvetlenül, egyszerű szótöbbséggel, titkos szavazással választja meg. Az Elnökség tagjainak megbízatása a Közgyűlési határozatban meghatározott időtartam, mely azonban nem lehet hosszabb, mint három év. Az Elnökség tagjait újra lehet választani, de ugyanazon személy Elnöknek legfeljebb csak kétszer választható meg. Tekintettel az Egyesület tagságát adó vállalkozások családi jellegére és céljaira, az törekedni kell arra, hogy az Elnökség személyi összetételében a seniorok száma egyel több legyen a nextgen tagok számánál. a) Az Elnökség összetétele: - Elnök - Társelnök - Elnökségi tagok 8
9 b) A Közgyűlés az Egyesület elnökségi tagjának azt a természetes személyt választhatja meg, aki: - cselekvőképes magyar állampolgár; - a közügyek gyakorlásától nincs eltiltva; - büntetlen előéletű; - az Egyesület tiszteletbeli vagy természetes személy rendes tagja, illetve a családi vállalt rendes tag tulajdonos családtagja; - aki vagy akinek hozzátartozója nem tagja az Egyesület Ellenőrző Bizottsági tagjának; - nem áll fent vele szemben az Ectv.-ben vagy más jogszabályban meghatározott kizáró ok. Az Egyesület Elnökségének tagjai e tisztségüket társadalmi megbízatásként, ellenszolgáltatás nélkül látják el, azonban ezen tisztségük ellátásával felmerült igazolt költségeik és készkiadásaik megtérítését az Egyesülettől igényelheti. c) Az Elnökség működése Az Elnökség szükség szerint, de legalább évente négyszer ülésezik. Az Elnök az Elnökséget az ülés előtt legalább nyolc nappal ben megküldött, az ülés helyét és időpontját valamint napirendi pontjait is tartalmazó meghívóval hívja össze. Az Elnökség ülései nyilvánosak és az Egyesület székhelyétől eltérő, arra alkalmas helyen is megtartható. Az Elnök az Elnökségi ülést zárttá nyilváníthatja, ha az a személyiségi jogok, kiskorú érintett érdekének megóvása vagy egyéb nyomos okból szükségesnek mutatkozik. Az Elnökség üléseire tanácskozási joggal meg kell hívni azt a személyt, akinek az ülés napirendjének tárgyalásához indokolt a jelenléte. Az Elnökség határozatképes, ha az ülésen az Elnökség tagjainak több mint a fele jelen van. Ez az arány vonatkozik a határozatképtelenség miatt megismételt ülés határozatképességére is. Az Elnökség határozatait szótöbbséggel, nyílt szavazással hozza. Az Elnökség határozathozatalában nem vehet részt az, akivel szemben a határozat kötelezettséget ír elő, kötelezettség alól menetesít, illetve elmarasztal, vagy egyéb hátrányt állapít meg, bármilyen más előnyben részesül, illetve a megkötendő jogügyletben egyébként érdekelt. Nem minősül előnynek az Egyesület cél szerinti juttatásai keretében a bárki által megkötés nélkül igénybe vehető nem pénzbeli szolgáltatás, illetve az Egyesület által tagjának, a tagsági jogviszony alapján nyújtott, jelen Alapszabálynak megfelelő cél szerinti juttatás. Az Elnökség üléseiről a Közgyűlésre előírt feltételeknek megfelelő tartalmú jegyzőkönyvet és jelenléti ívet kell felvenni és egy eredeti példányát megőrizni. A távollévő elnökségi tagok, illetve egyéb résztvevők valósidejű hangátvitelre alkalmas telekommunikációs eszköz útján tartott elnökségi ülést (telekommunikációskonferencia) is tarthat. Ahol jelen Alapszabály elnökségi ülésről rendelkezik, ott a telekommunikációs-konferenciát is érteni kell. 9
10 Az Elnökség telekommunikációs-konferencián hozott határozatok érvényességének feltétele, hogy azokat az egyes Igazgatósági tagok szavazatát is feltüntetve a határozathozataltól számított 15 napon belül a résztvevő elnökségi tagok által aláírt teljes bizonyító erejű magánokiratba foglalva külön is rögzítik és ezen határidő alatt megküldik az Egyesület székhelyére. Nem tartható elnökségi telekommunikációskonferencia olyan internet kapcsolat közbeiktatásával, amely a hangot nem közvetíti vagy egyébként a résztvevők nem azonosíthatók be. d) Az Elnökség feladata és hatásköre: - a tagfelvétel kérdésében történő döntés, - a tagok kizárásáról szóló elsőfokú határozat meghozatala, - a Közgyűlés összehívásával, működésével kapcsolatos előkészítő és a Közgyűlés munkáját elősegítő szervező tevékenység; - az Egyesület éves munkarendjének és programtervének az elkészíttetése; - oktatás, képzés keretén belül a tagság felkészítése az Egyesület szervezete lehetőségeinek kihasználására; - az új tagok beilleszkedésének támogatása; - belső szabályzatok elkészítése, jóváhagyása; - a számvitelről szóló évi C. tv. rendelkezései szerinti éves pénzügyi beszámoló és a következő évre vonatkozó költségvetés előkészítése; - közhasznúsági jelentés előkészítése; - az Alapszabályban rögzített célok megvalósítása, az Egyesület tevékenységének szervezése, irányítása; - az Egyesület részéről jognyilatkozatok megtétele, írásban és szóban; - hagyaték átvétele; - az anyagi eszközökkel való gazdálkodás, a szponzorációs és a szakmai munka irányítása; - az Egyesület tulajdonában álló gazdasági társaság felügyelete; - megállapítja az Egyesületen kívüli személyek részére az Egyesület szolgáltatásainak igénybevételi díját; - minden más hatáskör, amely nem tartozik a Közgyűlés vagy az Egyesület más szervének hatáskörébe. e) Az Elnök feladata és hatásköre - Az Elnök az Egyesületet egy személyben és teljes körűen, az Elnökségi döntések alapján minden korlátozás nélkül képviselheti, jogosult önállóan az Egyesület jegyzésére; - az Alapszabályban meghatározott időközönként illetve szükség szerint összehívja az Elnökség üléseit; - a Közgyűlés és az Elnökség által hozott határozatok és állásfoglalások végrehajtásának irányítása; - az Elnökségi ülések közötti időszakban irányítja az Egyesület tevékenységét; - beszámol az Elnökségnek az ülések között tett intézkedéseiről; - vezeti a Közgyűlést és az Elnökség üléseit, - az Egyesület számlája felett önálló rendelkezési joga van utalványozási jogot gyakorol; - képviseli az Egyesületet; 10
11 - gyakorolja az Egyesület munkavállalói feletti munkáltatói jogokat; - szervezi és irányítja az Egyesület a szakmai és gazdasági, szervezeti munkát; - gondoskodik a döntések dokumentálásáról; - ellenőrzi a határozatok végrehajtását; - felelős az Egyesület jogszabályok szerinti működéséért. f) A Társelnök feladata és hatásköre: - az Elnök akadályoztatása esetén, vagy az Elnök megbízásából az Egyesület képviselete; - segíti az Elnök munkáját a programok szervezésében előkészítésében megvalósításában; - egy Elnökségi taggal együtt második aláíróként rendelkezik az Egyesület bankszámlája felett. 3) Ellenőrző Bizottság A háromtagú Ellenőrző Bizottság az Egyesület törvényes és alapszabályszerű működését, gazdálkodását ellenőrző szerve, mellyel kapcsolatban az Egyesület tisztségviselőitől és a Titkártól jelentést kérhet. Az Ellenőrző Bizottság feladat- és hatáskörét és működését szabályozó Ügyrendjét saját maga állapítja meg, melyet a Közgyűlés fogad el. Az Ellenőrző Bizottság tagjainak megbízatása a Közgyűlési határozatban meghatározott időtartam, mely azonban nem lehet hosszabb, mint három év. Az Ellenőrző Bizottság elnökét a Közgyűlés egyszerű szótöbbséggel, titkos szavazással választja meg. Az Ellenőrző Bizottság üléseinek gyakoriságára, összehívására, működésére és jegyzőkönyvezésére (ide értve a telekommunikációs-konferenciát is) az Elnökség üléseire vonatkozó rendelkezéseit kell alkalmazni azzal, hogy értelemszerűen az Ellenőrző Bizottság üléseit az Ellenőrző Bizottság elnöke hívja össze és vezeti. Az Ellenőrző Bizottság tagjai részt vesznek a Közgyűlés ülésein, és felügyelik annak törvényes és az Alapszabálynak megfelelő működését. Az Ellenőrző Bizottság Elnöke részt vehet az Elnökség ülésein. Nem lehet az Ellenőrző Bizottság tagja az a személy, aki - maga vagy hozzátartozója az Elnökség tagja; - az Egyesülettel a megbízatásán kívül más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll; - az Egyesülettel cél szerinti juttatásából részesül, kivéve a bárki által megkötés nélkül igénybe vehető nem pénzbeli szolgáltatásokat; - a fent meghatározott személyek közeli hozzátartozója. 4) Felvételi és Etikai Bizottság: A Felvételi és Etikai Bizottság a Közgyűlés által három évre megválasztott háromtagú testület, melynek munkáját a Felvételi és Etikai Bizottság tagjai maguk közül választott elnöke vezeti. 11
12 A Felvételi és Etikai Bizottságnak nem lehet tagja az Elnökség vagy Ellenőrző Bizottság tagja vagy ezek hozzátartozója. A Felvételi és Etikai Bizottság ügyrendjét maga alakítja ki, azt a Közgyűlés hagyja jóvá. A Felvételi és Etikai Bizottság tevékenységét jelen Alapszabály és a Tagfelvételi Szabályzat szerint végzi, mely jelen Alapszabály mellékletét képezi. A Felvételi és Etikai Bizottság döntéseiről nyilvántartást kell vezetni, és azt úgy kell kialakítani, hogy abból megállapítható legyen a Felvételi és Etikai Bizottság döntéseinek tartalma, időpontja, hatálya, a döntést támogatók és ellenzők aránya. A Felvételi és Etikai Bizottság szükség szerint, de legalább 3 (három) havonként ülést tart. 5) Az Egyesület szerveiben működő tisztségviselők megbízatásának megszűnése: - határozott idő eltelte, - lemondás, - vezető tisztségviselő halála, - vezető tisztségviselő Egyesületi tagságának megszűnése, - visszahívás, - összeférhetetlenségi ok bekövetkezésével. Az Egyesület tisztségviselői visszahívhatók, amennyiben magatartásukkal az Egyesület tekintélyét csorbítják, az Egyesületnek anyagi és erkölcsi kárt okoznak, valamint tisztségük megszűnik. A visszahívást az Egyesület rendes tagjainak 1/3-a az Elnökségnél írásban jogosult kezdeményezni, az Elnökség az érintett személyt a következő Elnökségi ülésre köteles meghívni és ismertetni a vele szemben benyújtott beadványt. Az érintett védekezését írásban jogosult előterjeszteni és a visszahívás kézhezvételét követően 15 napon belül az Elnökségnek átadni, majd szóban is jogosult azt előterjeszteni, illetőleg iratokkal bizonyítani az indítványban foglaltak megalapozatlanságát. A Közgyűlés a visszahívás kérdésében határozatot hoz, melyet legkésőbb 30 napon belül írásba foglal és az indítványozóknak és az érintett tisztviselőnek meg is küldi ajánlott küldeményben. A visszahívó határozat ellen az érintett írásban panasszal élhet a Közgyűlés elé. Ilyen panasz esetén, 30 napon belül rendkívüli Közgyűlést kell összehívni, és a visszahívás kérdésében határozatot kell hozni. A visszahívást tárgyaló Közgyűlésen a panaszost meg kell hallgatni. A Közgyűlés a visszahívás kérdésében egyszerű többséggel hoz döntést, melyet szóban ki kell hirdetni és 15 napon belül írásban a panaszosnak el kell küldeni. A visszahívást elrendelő döntés kihirdetését ellen a panaszos 30 napon belül bírósági eljárást kezdeményezhet. 12
13 (B) A Titkár A Titkár az Egyesülettel munkaviszonyban álló, az Elnökség által kiválasztott személy, aki nem lehet az Egyesület vezető tisztségviselője. A Titkár kinevezésében az Elnöknek vétójoga van. A Titkár Egyesülettel munkaszerződés alapján létrejövő munkaviszonyára a Munkatörvénykönyvéről szóló évi I. törvény rendelkezései az irányadók. A titkár feladata és hatásköre: - az Egyesület adminisztrációjának vezetése az iratkezelési rendnek megfelelően; - tagnyilvántartás vezetése; - tagdíjak beszedése; - a bankszámla feletti rendelkezési jog, kizárólag az Egyesület működési, működtetési költségeinek tekintetében; - könyvelési, éves beszámoló készítési feladatok elvégzése; - előkészíti az éves költségvetést; - pénzügyi kihatású javaslatokat, terveket, beszámolókat készít; - javaslatot tehet az Egyesület forrásainak a növelésére; - az Elnökségi ülések előkészítése, azokon való részvétel, jegyzőkönyvvezetés; - intézkedik és felelős a testületi döntések közzétételéről(ért); - az Egyesület eseményeinek (konferenciák, Közgyűlés, stb) szervezésében való részvétel; - jelentések, riportok készítése az Egyesület szervei számára; - az Egyesület jelen Alapszabályban rögzített honlapjának adminisztrálása. V. AZ EGYESÜLET VAGYONA ÉS GAZDÁLKODÁSA 1) Az Egyesület vagyona és gazdálkodása Az Egyesület az Alapszabályban meghatározott cél megvalósítása érdekében vagyonával önállóan gazdálkodik, elsődlegesen gazdasági-vállalkozási tevékenységet nem folytathat. Az Egyesület tartozásaiért saját vagyonával felel. Az Egyesület tagja a tagdíj és egyéb, az Egyesület Közgyűlése által előírt vagyoni hozzájáruláson túl a szervezet tartozásaiért saját vagyonával nem felel. Az Egyesület csak olyan módon vehet fel hitelt és vállalhat kötelezettséget, amely nem veszélyezteti az alapcél szerinti tevékenységének ellátását és működésének fenntartását. Az Egyesület vagyonát a gazdasági-vállalkozási tevékenység eredménye is gyarapíthatja. Az Egyesület befektetési tevékenységet nem folytat. Az Egyesület tagdíját az Egyesület Közgyűlése az Elnökség javaslata alapján, a működés feltételeinek, az éves feladattervek, célkitűzések és bevételek figyelembevételével évente állapítja meg. a) Az Egyesület bevételei: - tagdíj, a Közgyűlés által előírt vagyoni hozzájárulás, - gazdasági-vállalkozási tevékenységből (szolgáltatás nyújtásából) származó bevétel; 13
14 - a pályázat útján, valamint egyedi döntéssel kapott költségvetési támogatás; - Az Európai Unió költségvetéséből vagy más államtól, nemzetközi szervezettől származó támogatás; - a személyi jövedelemadó meghatározott részének az adózó rendelkezése szerint kiutalt összege; - az államháztartás alrendszereiből közszolgáltatási szerződés ellenértékeként szerzett bevétel; - más szervezettől, illetve magánszemélytől kapott adomány; - a fentiekben nem említett egyéb bevétel. b) Az Egyesület költségei, ráfordításai (kiadásai): - alapcél szerinti tevékenységhez közvetlenül kapcsolódó költségek; - gazdasági vállalkozási tevékenységhez (szolgáltatás nyújtásához) közvetlenül kapcsolódó költségek; - az Egyesület szervezetének működési költségei (ideértve az adminisztráció költségeit és az egyéb felmerült közvetett költségeket), valamint a több tevékenységhez használt immateriális javak és tárgyi eszközök értékcsökkenési leírása; - a fentiekben nem említett egyéb költség. Az Egyesület bevételeit az a) pont szerinti részletezésben, költségeit ráfordításait (kiadásait) a b) pont szerinti részletezésben elkülönítetten, a számviteli előírások szerint tartja nyilván. Az Egyesület b) pontban konkrétan nevesített költségeit, ráfordításait (kiadásait) alapcél szerinti tevékenység és a gazdasági-vállalkozási tevékenység, továbbá közhasznú jogállás esetén a közhasznú tevékenység között az előzőekben felsorolt tevékenységek árbevételének (bevételének) arányában kell évente megosztani. Az Egyesület a gazdasági-vállalkozási tevékenységgel összefüggő immateriális javak és a tárgyi eszközök értékcsökkenési leírását társasági adó alapjának meghatározásakor a társasági adóról és az osztalékadóról szóló törvény szerint veheti figyelembe. Az Egyesület működése során az induló tőke (törzsvagyon) kezelésére jelen Alapszabály rendelkezései az irányadóak. Ha valamely évre vonatkozóan megállapítható, hogy az Egyesület elsődlegesen gazdaságivállalkozási tevékenységű szervezetnek minősült, az adóhatóság az Egyesülettel szemben törvényességi ellenőrzési eljárást kezdeményez. A szervezet köteles a jóváhagyásra jogosult testület által elfogadott beszámolóját az adott üzleti év mérleg fordulónapját követő ötödik hónap utolsó napjáig letétbe helyezni és közzétenni. Az Egyesület javára adománygyűjtő tevékenység folytatható. A szervezet nevében vagy javára történő adománygyűjtés nem járhat az adományozók, illetve más személyek zavarásával, a személyhez fűződő jogok és az emberi méltóság sérelmével. A szervezet nevében vagy javára történő adománygyűjtés csak az Egyesület írásbeli meghatalmazása alapján végezhető. Az Egyesület részére juttatott adományokat az adományozó 14
15 nyilvántartásába beállított könyv szerinti, ennek hiányában a szokásos piaci áron kell nyilvántartásba venni VI. AZ EGYESÜLET MEGSZŰNÉSE 1) Az Egyesület jogutód nélkül megszűnik, ha - a Közgyűlés a feloszlásáról határoz; - ha a taglétszám hat hónapon keresztül 10 alá csökken; - a bíróság feloszlatja; - a törvényességi ellenőrzési eljárás eredményeképpen a bíróság megszünteti, vagy megállapítja megszűnését; - a fizetésképtelensége miatt indult eljárásban a bíróság megszünteti; - az Egyesületet a nyilvántartásból törlik. Az Egyesület jogutódlással szűnik meg, ha a Közgyűlés döntése alapján jogutódlással átalakul, szétválik, más szervezettel egyesül. A Közgyűlés nem dönthet az Egyesület feloszlásáról, ha az Egyesülettel szemben lefolytatott végrehajtás eredménytelen volt vagy az Egyesület fizetésképtelenségét a bíróság megállapította. Az Egyesület Alapszabálya vagy törvény eltérő rendelkezése hiányában a jogutód nélkül megszűnt Egyesület hitelezői igények kielégítése után megmaradt vagyonát az egyesülési jogról, a közhasznú jogállásról, valamint a civil szervezetek működéséről és támogatásáról szóló törvényben meghatározott célra kell fordítani és az ott megjelölt módon kell nyilvánosságra hozni. A jelen Alapszabályban nem szabályozott kérdésekben a Ptk. ide vonatkozó rendelkezései, illetve Ectv. rendelkezései az irányadók. VII. ZÁRÓ RENDELKEZÉSEK Az Egyesület Elnöke köteles előzetes írásos bejelentés alapján bárki részére az Egyesület működésével összefüggő iratokba történő betekintést biztosítani. Kivételt képeznek azok a dokumentumok, melyek a személyhez fűződő (személyiségi) jogokkal függenek össze. Az Egyesület szervei által hozott jog- vagy alapszabálysértő határozat megsemmisítése iránt bármely tag - a tiszteletbeli illetve pártoló tag csak érintettsége esetén -, a határozat tudomására jutásától számított harminc napos jogvesztő határidőben pert indíthat. A perindítás a határozat végrehajtását nem gátolja, a bíróság azonban indokolt esetben - a tag kérelmére - a határozat végrehajtását felfüggesztheti. A per a törvényszék hatáskörébe tartozik. Az Egyesület működésének, és az Egyesület szolgáltatásai igénybevételének módját és a beszámolókat a Közgyűlés döntéseivel azonos módon, az Egyesület jelen Alapszabályban rögzített honlapján hozza nyilvánosságra. Az Egyesület tevékenységének és gazdálkodásának 15
16 adatait évente 1 (egy) alkalommal az Egyesület jelen Alapszabályban rögzített honlapján nyilvánosságra hozza. Az Egyesület a feladatai ellátása, és saját működtetése érdekében munkavállalókat, megbízottakat foglalkoztathat, illetőleg alkalmazhat, továbbá feladatinak ellátása érdekében gazdasági társasággal szerződést köthet. Az ezzel kapcsolatos feladatok is az Elnökség hatáskörébe tartoznak. Az Egyesület alapításával kapcsolatos költségek az Egyesületet terhelik. Az Egyesület a Fővárosi Törvényszék általi nyilvántartásba vétellel jön létre. Budapest, október 9. ZÁRADÉK A Felelős Családi Vállalatokért Magyarországon Közhasznú Egyesület egységes szerkezetbe foglalt Alapszabályát a tagok a Budapesten október 9-én tartott Közgyűlésen külön jegyzőkönyvbe foglaltan fogadták el, ezzel egyidejűleg hatályon kívül helyezték a április 20-án elfogadott, jelen Alapszabály elfogadásáig hatályban lévő Alapszabályát. Elnök 16
A Kossuth Gimnázium Baráti Köre Egyesület alapszabálya I. ÁLTALÁNOS RENDELKEZÉSEK 1. Az egyesület neve: Debreceni Kossuth Gimnázium Baráti Köre 2. Az egyesület székhelye: 4029 Debrecen Csengő u. 4. 3.

References: bíróság 
 bíróság 
 bíróság 
 bíróság 
 bíróság 
 bíróság